APSTIPRINU

Saldus novada sporta darba vadītāja:

………………………. / E. Grota /

**NOLIKUMS**

Saldus novada 2020. gada atklātais čempionāts novusā sieviešu vienspēlēs.

**Sacensību vadība.**

 Sacensības organizē Saldus novada p/a ,,Saldus TIKS centrs” sadarbībā ar Vadakstes pagasta pārvaldi. Atbildīgā par sacensību veiksmīgu norisi un galvenā tiesnese Vadakstes pagasta sporta darba organizatore – Ieva Ģērmane, tel. 25620319.

**Sacensību mērķis.**

1. veicināt novusa attīstību un celt sporta meistarību;
2. noteikt labākās novusa spēlētājas.

**Laiks un vieta.**

 2020. gada 28. jūnijā, Vadakstes pagasta sporta zālē, plkst. 10.00. Sacensību norises vietas adrese- Saldus novads, Vadakstes pagasts, ,,Krāces”2. Ierašanās sacensību vietā un reģistrēšanās līdz plkst. 9:30.

**Dalībnieki.**

 Sacensībās ir aicinātsa ikviena šīs spēles entuziaste, iepriekš piesakoties līdz 21. jūnijam ar īsziņu pa tel. 25620319, vai e pastā ievina39@inbox.lv. Dalībnieču skaits ierobežots- 32. Sacensībās tiks pielaistas pirmās pieteikušās dalībnieces, par to saņemot apstiprinājumu vai atteikumu. Par spēlētāju veselības stāvokli atbildīgas pašas sacensību dalībnieces, par to parakstoties pirms sacensībām.

**Sacensību norise.**

 Sacensības norit pēc Latvijas novusa Federācijas apstiprinātiem spēles noteikumiem. Izspēļu kārtība tiks noteikta atkarībā no pieteikušos dalībnieču skaita. Ja dalībnieču skaits būs līdz 14, tad izspēles notiks pēc riņķveida sistēmas, katrai ar katru izspēlējot sešus setus vai līdz 4 uzvarētiem setiem. Par uzvaru 2 punkti, par neizšķirtu 1 punkts, par zaudējumu 0 punkti. Vienāda punktu skaita gadījumā uzvarētāju nosaka pēc:

1. savstarpējās spēlēs gūtajiem punktiem;
2. pēc savstarpējo spēļu setu attiecības;
3. pēc visu spēļu setu attiecības;
4. pēc Bergera koeficienta.

 Ja dalībnieču skaits būs 15 - 32, tad izspēles notiks pēc Šveices sistēmas , 10 kārtās, sešos setos vai līdz 4 uzvarētiem setiem.

 Vienādas punktu summas gadījumā vietu secību nosaka:

**1)** pēc Buholca koeficenta (visu pretinieku punktu summa);

**2)** pēc nepilnā Buholca koeficenta (visu pretinieku punktu summa mīnus mazākā p-tu summa);

**3)** pēc iegūto punktu summas pēdējās 2 kārtās, 3 kārtās u.t.t.

Sacensībās drīkst spēlēt tikai ar LNF marķētām ripām.

**Kārtības noteikumi.** Sacensību dalībniecēm jāievēro Vadakstes sporta zāles iekšējās kārtības noteikumi.

 Sacensību dalībniecēm obligāta prasība ir startēt maiņas apavos. Sacensībās var tikt veikta fotografēšana vai video uzņemšana, kuru materiāli var tikt izmantoti sacensību publicitātei.

**Apbalvošana.**

 Pirmo trīs vietu ieguvējas tiek apbalvotas ar diplomiem, medaļām. Pirmās vietas ieguvēja tiek apbalvota arī ar pārsteiguma balvu.

**Saskaņots:**

Vadakstes pagasta pārvaldes vadītāja:

…………………………………/ E. Mame /

**Sagatavoja:**

Vadakstes pagasta pārvaldes sporta darba organizatore - / I. Ģērmane /

Tel. 25620319 vai 26143727